
Møtebok fra avdelingsstyremøte ved 

avdeling for økonomi-, kommunal og sosialfag

Dato: 15.05.01
Kl.12.30-15.30

Til stede:





Eksterne representanter:
Mona Sandbæk


Ragnvald Thilesen




Ledelsesrepresentanter:
Dekan Gunnar Engelsåstrø


Prodekan Judy Kokkinn




Faglige representanter:
Magid Al-Araki


Ragnhild Hansen


Tor Høst


Mons Oppedal


Sigrid Wangsness




Administrasjonens representant:
Eva Groth Sitter




Studentrepresentanter:
Nicolay Moulin


Eleni Sikkut Pedersen


Hege Stenmarck




Direktør:
Geir Finnsen




Protokoll:
Tore Vogt

Irene Levin og Rune Bjerkestrand hadde meldt forfall. Mons Oppdal møtte for Irene Levin. Hege Stenmarck møtte for Rune Bjerkestrand.

Avdelingsstyrets medlemmer og varamedlemmer fikk pr. e-post tilsendt rettelser til sak 22/01, og tilføyelser til sak 24/01 og 27/01.

Rettelser til sak 19/01 ble delt ut over bordet.

SAK 15/01: meldinger og referatsaker

a) Møtebok fra avdelingsstyreseminar 20.03 og avdelingsstyremøte 21.03.

Under referat fra avdelingsstyreseminarer bør det stå "Dette ble diskutert.." for  å tydeliggjøre at referat fra avdelingsstyreseminar ikke er et vedtak

Vedtak:
Møteboka godkjennes med den merknad som framkom i møtet.

16/01: vektallsendring i årsstudium i forsikring

Vedtak:

Avdelingsstyret godkjenner vekttallsendringene i årsstudium i forsikring.

17/01: godkjenning av fagplanene for 2-årig høgskolekandidatutdanning i økonomisk-administrative fag og 3-årig revisorutdanning
Vedtak:

Fagplanene for 2-årig høgskolekandidat i økonomisk-administrative fag og 3-årig revisorutdanning godkjennes med de forslag til endringer som er presentert i saksdokumentet. 

sak 18/01: Godkjenning av studieplan for 1-årig videreutdanning i internasjonalisering 

Vedtak: 

Studieplan for 1-årig videreutdanning i internasjonalisering godkjennes med de forslag til endringer som er presentert i saksdokumentet.

sak 19/o1: forslag til endringer i fagplan for barnevernspedagogutdanningen

Følgende merknader framkom på møtet:

· Det bør analyseres hvilke ressursbehov den nye fagplanen for sosialfagene forutsetter i forhold til den gamle. Kostnadene ved de ulike pedagogiske oppleggene for henholdsvis DBU og DSU bør også analyseres.

· Det bør vurderes bruk av mer IKT-basert undervisning på deltids barnevernspedagog-utdanningen.

Vedtak:

Avdelingsstyret godkjenner de foreslåtte endringene i fagplan for barnevernspedagogutdanningen med de merknader som framkom på møtet.

sak 20/01: forslag til endringer i fagplan for sosionomutdanningen

Merknader til sak 19/01 er også aktuelle for sak 20/01. 

 Vedtak:

Avdelingsstyret godkjenner endringer i fagplanen for sosionomutdanningen med de merknader som framkom i møtet.

sak 21/01: godkjenning av studieplan for programproduksjon for video og tv (10 vt) som fjernundervisningstilbud under navnet filmfortelling og digital videoproduksjon

Vedtak:

Avdelingsstyret godkjenner studieplanen for fjernundervisningskurset "Filmfortelling og digital videoproduksjon". Skoleeksamen erstattes av mappeevaluering med 8 brevinnsendinger og 3 videoproduksjoner vurdert av intern og ekstern sensor med karakteren bestått som grunnlag for tildeling av 10 vekttall.

sak 22/01: kommunalutdanningen- endringer i kursplaner og pensumlister 2001/2002

Følgende merknader framkom på møtet:

· Det savnes sterkere vektlegging av økonomiprogramverktøyet Kostra.

· Utsatt eksamen/ ny prøve må også gis som skriftlig hjemmeeksamen over 30 timer, ikke som skriftlig skoleeksamen over 4 timer.

Vedtak:

Avdelingsstyret godkjenner fremlagte endringer i kursplan under forutsetning av at merknadene fra møtet blir tatt til følge. Dersom Kommunalutdanningen ikke ønsker å ta kommentarene til følge må ny sak fremmes for avdelingsstyret med begrunnelser for hvorfor merknadene ikke kan tas til følge på nåværende tidspunkt.

sak 23/01: forslag til revidert kursplan i samfunnsøkonomisk analyse for kommuner (videreutdanning i kommunal forvaltning)

Vedtak:

Avdelingsstyret godkjenner framlagte kursplan og pensumliste for kurset "Samfunnsøkonomisk analyse for kommuner".

sak 24/01: kursplan i nytt videreutdanningskurs i omstilling og konkurranseutsetting

Følgende merknader framkom på møtet:

· Det anbefales å tilby dette kurset som etterutdanning i flere smådeler, slik at det er tilpasset til kommunalt ansatte med ulike arbeidsoppgaver.

· Boka "Konkurrens för fortsatt välfärd? fra Svenska kommunförbundet anbefales supplert på pensumlisten.

· Det er viktig å få vurdert administrative kostnader i saksutredningen ved igangsetting av nye kurs.

· Det må stå i kursplanen at kurset er et 5 vekttalls kurs.

· Søkere som blir tatt opp på grunnlag av realkompetanse, får vitnemål og vekttall ved bestått eksamen.

Vedtak:

1. Kursplanen for kurset "omstilling og konkurranseutsetting" godkjennes med de merknader som framkom i møtet.

2. Avdelingsstyret anbefaler rektor å etablere kurset.

3. Kurset igangsettes høsten 2001

4. Myndigheten til å vedta endelig pensum i kurset delegeres til dekan

sak 25/01: forslag til revidert studieplan for videreutdanningskurset "Studium i ledelse for kommunalt ansatte"

Følgende merknad framkom i møtet:

Det bør tydeliggjøres i studieplanen at studenter som er tatt opp på videreutdanningen i kommunal forvaltning, har automatisk adgang til dette kurset uten spesiell opptaksvurdering.

Vedtak:

Forslag til endringer i studieplan for studium i ledelse for kommunalt ansatte godkjennes med den merknad som framkom i møtet.

sak 26/01: regnskapsmelding 1.kvartal 2001

Det ble bedt om nærmere redegjørelse for bruk av strategipotten på et seinere møte.

Vedtak:

Avdelingsstyret tar regnskapsrapporten til etterretning.

sak 27/01: Strategi-/handlingsplan for avdeling øks

Følgende merknader var det felles enighet om:

· "Skal"-setningene under økonomiplanen endres til setninger der det vektlegges at normene for ressursfordeling mellom utdanningene ikke er et absolutt krav, men en norm vi skal jobbe i retning av.

· Avdelingsstyret ønsker å få framlagt en rapport våren 2002 om hvordan strategiplanen har blitt fulgt opp på de enkelte underpunkter.

Vedtak:

Avdelingsstyret godkjenner de fremlagte forslag til strategi-/handlingsplan for avdeling ØKS med de merknader som framkom i møtet.

sak 28/01: etablering av fou-stipend-ordning ved avdeling øks

Siste setningen i 1. avsnitt under pnkt 4 (Gjennomføring og rapportering) endres til "Stipendiaten har imidlertid plikt til  legge fram FoU-prosjektet i egnede fora ved Høgskolen i Oslo".

Vedtak:

Avdelingsstyret godkjenner etableringen av en lokal FoU-stipendordning ved avdeling ØKS med foreslåtte retningslinjer med den merknad som framkom på møtet.

sak 29/01: årsplan for etter- og videreutdanningsvirksomheten ved øks

Det ble bedt om et saksframlegg der alternative undervisningsromløsninger for etter- og videreutdanningstilbudene blir drøftet. 

Vedtak:

Årsplanene for etter- og videreutdanningsvirksomheten ved avdelingen godkjennes.

sak 30/01: forslag til møtedatoer for høsten 2001

Det ble kommentert at det er for seint å foreslå møtedatoer for høstsemesteret i mai måned. Møtedatoer for vårsemesteret 2002 ønskes framlagt på første avdelingsstyremøte høsten 2001.

Vedtak:

Møtedatoer høsten 2001 godkjennes.

 Neste møte: onsdag 13.06 

18.05.01

Gunnar Engelsåstrø







Geir Finnsen

dekan









direktør

